‘નિર્દોષ’ નામની ફિલ્મમાં મહકની સાથે અરબાઝ ખાન અને મંઝરી ફણનીસ લીડ રોલમાં જોવા મળશે. આ ફિલ્મને સુબ્રતો પૉલ ડાયરેક્ટ કરી રહ્યા છે. વીડિયો લીક થયા બાદ મહકે કહ્યું છે કે, ‘મારી ફ્રેન્ડે મને આ વીડિયો બતાવ્યો તો હું છક્ જ થઈ ગઈ. આ ફિલ્મ નિર્દોષની ક્લિપ છે. મેં આ ક્લિપ વિશે ડાયરેક્ટરને જાણ કરી છે. અમે ખૂબ ઓછા લોકોની હાજરીમાં આ વીડિયો શુટ કર્યો હતો. મને ખબર નથી પડી રહી કે મારા ગુસ્સાને કઈ રીતે શબ્દોમાં વ્યક્ત કરું.’